
Farské oznamy
Dvadsiata tretia nedeľa v Cezročnom období – rok A (6. 9. 2026)
	Pondelok
	Sv. Marka Križina, Melichara Grodzieckeho a Štefana Pongráca, kňazov a mučeníkov
	19.00

	Utorok
	Narodenie Prebl. Panny Márie, sviatok
	18.30

	Streda
	
	18.30

	Štvrtok
	
	7.00

	Piatok
	
	18.00

	Sobota
	Najsvätejšieho mena Panny Márie
	18.00 Oblazov

	Nedeľa
	Dvadsiata štvrtá nedeľa v Cezročnom období
	8.00 a 10.30



Dnes slávime v našej farnosti titul farského kostola Narodenie Panny Márie – Kráľovnej anjelov. Chcem sa poďakovať všetkým, ktorí prispeli k jej dôstojnému sláveniu – dôstojnému pánovi ThLic. Petrovi Holbičkovi PaedDr., že nás prišiel povzbudiť, ďalej (p. kostolníčke, organistke, nášmu zboru, miništrantom, lektorom, kvetinárkam,  vedeniu obce na čele s p. starostom i všetkým, ktorých práca je skrytá, ale rovnako dôležitá). Dnes pri návšteve kostola možno získať plnomocné odpustky a o 14.30 sa pomodlíme v kostole litánie k Panne Márii. Po sv. omši bude hodová ofera. V mene p. starostu vás pozývam na poobedňajší kultúrny program. Prežime tento deň spoločne v Božej milosti. 
Po dvoch úspešných kurzoch Alfy pre dospelých, plánujem robiť tretí kurz na prelome jesene a zimy. Prosím, aby ste si nad tým porozmýšľali, možno sa popýtali tých čo boli a budem rád, keď to skúsite. Je to séria stretnutí o viere a jej základoch, o poznaní Ježiša novým, zaujímavým interaktívnym spôsobom. Mohla by slúžiť aj ako príprava na birmovku pre dospelých, keby ju chcel niekto prijať.
V budúcu nedeľu 13.9. vás pozývam na sv. omšu o 10.30 a po nej na farský dvor. Budeme podávať dobrý guľáš, hranolky, pivko, kofolu všetko v réžii farského úradu ako poďakovanie za vašu podporu a pomoc Cirkvi. Pre deti bude pripravená skákacia loď, cukrová vata...Budem rád, keď prijmete toto pozvanie na náš farský deň ako príležitosť spoločne stráviť pekný čas a učiť sa byť si bližší. Gazdinky nemusia variť, ale poprosím ich tak ako minulý rok upiecť nejaký koláčik ku káve, bude nám sladšie. V sobotu doobeda by som poprosil nejaké gazdinky, keby nám pomohli očistiť zeleninu na guľáš, prosím, aby sa nahlásili v sakristii.
[bookmark: _GoBack]Vzadu na stolíku si môžete zobrať alebo zakúpiť časopis Naša žilinská diecéza.
V nedeľu 27.9. o 10.30 pri obecnom úrade, by sme mali sv. omšu s poľovníkmi ku cti sv. Huberta.
Ďakujem za vaše modlitby a obety, upratovanie, kvetinovú výzdobu, finančnú podporu našej farnosti. Na budúci týždeň prosím o upratovanie skupinu č. 9. Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému.
